આ ફિલ્મની સ્ટોરી તેમની જિંદગીની મુશ્કેલીઓ સમજાવે છે. કાલિંદી (કરિના કપૂર) લગ્નની ઝંઝટમાં ફસાયેલી હોય છે. લગ્ન કરવા અને સંબંધીઓની આશા પર ખરૂ ઉતરવું એ તેને ખટકે છે. જોકે, તે સમય સાથે ચાલે છે કારણકે તે પ્રેમમાં હોય છે. અવની (સોનમ કપૂર)ને સારો જીવનસાથી નથી મળતો જેથી તેની મોમ રાત-દિવસ તેના માટે જીવનસાથી શોધવાની કોશિશ કરતી રહે છે. સાક્ષી (સ્વરા ભાસ્કર) રિલેશનશિપમાં બંધાવા માટે તૈયાર નથી અને મીરાએ (શીખા તલસાણિયા) એક વિદેશી સાથે લગ્ન કર્યા હોય છે. તેને એક બાળક પણ છે પરંતુ તેની પરિણીત જિંદગીમાં કોઈ જ ખુશી નથી.